ซิตี้ฯลิสซิ่งลุยสินเชื่อบุคคล ให้กู้วงเงินสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ซิตี้คอร์ป ลิสซิ่งชิงเปิดสาขาใหม่ 15 แห่ง เจาะแหล่งชุมชน จับกลุ่มทำงาน ปล่อยกู้สินเชื่อส่วนบุคคล
นางวีระอนงค์ จิระนคร ภู่ตระกูล ประธานกรรมการ บริษัท ซิตี้คอร์ป ลิสซิ่ง (ประเทศไทย) เปิดเผยว่าในปีนี้บริษัทมีแผนขยายสาขาเพิ่มอีก 1015 แห่ง จากเดิมที่มีอยู่ 41 แห่ง ซึ่งเป็นกลยุทธ์หลักของบริษัทที่จะเปิดสาขาแห่งใหม่ไปตามแหล่งชุมชนต่างๆ ไม่ว่าจะเป็นตามห้างสรรพสินค้า หรือตามบริเวณสถานีรถไฟฟ้า
“จุดเด่นของเราในปีนี้ยังคงเน้นเรื่องของบริการที่ให้พนักงานและลูกค้าเห็นหน้าซึ่งกันและกัน มีการอนุมัติที่รวดเร็ว และให้วงเงินกู้สูงกว่าคู่แข่ง ที่สำคัญการเลือกเปิดสาขาใหม่ก็จะมุ่งไปตามชุมชนที่สามารถอำนวยความสะดวกให้ลูกค้าที่เป็นกลุ่มคนทำงานเข้าถึงเราได้ง่าย และทุกสาขาต้องมีผลิตภัณฑ์ครบวงจรเพื่อตอบสนองความต้องการของลูกค้าได้ อย่างปัจจุบันนอกจากมีผลิตภัณฑ์ด้านสินเชื่อส่วนบุคคลแล้ว ก็ยังมีแบบประกันชีวิตของเอไอเอมาร่วมขายด้วย แต่ผลิตภัณฑ์ที่ลูกค้านิยมใช้เป็นหลักคือในส่วนของสินเชื่อส่วนบุคคล และสินเชื่อจำนำทะเบียนรถ” นางวีระอนงค์ กล่าว
อย่างไรก็ตาม ภาวะการแข่งขันของสินเชื่อส่วนบุคคลปีนี้ยังอยู่ในเกณฑ์ที่สูงอยู่ ดังนั้นการให้วงเงินกู้ที่เพียงพอกับลูกค้า และสามารถนำเงินไปใช้ได้ตามความต้องการจริงๆ จึงเป็นสิ่งสำคัญที่จะดึงดูดให้ลูกค้าเข้ามาใช้บริการได้ โดยฐานลูกค้าบัตรเรดดี้เครดิตจะเป็นฐานลูกค้าใหญ่ของบริษัท